Et Møde i Vidensk. Selsk. for halvandet hundrede Aar siden. 201 



Ogsaa den Mand, der som Lærer for Grev Christian Hol- 

 stein til en vis Grad havde Æren for, at han i en saa tidlig 

 Alder ^ kunde optræde som Taler i Videnskabernes .Selskab, 

 den siden berømte Folkeretslærer og Skribent Martin Hubner. 

 har ledsaget sin „Vens og Velynders" Tale med nogle „Lyk- 

 ønsknings- og Afskeeds-Tanker-". I disse har Lærdommen 

 dog taget Magten fra Poesien. En Prøve af hans „Skialdre- 

 Sang og Hierte-Digt" skal derfor ikke her meddeles. Men har 

 det ærede Selskab mulig fattet nogen Interesse for den unge, 

 tidlig modne Søn af vort Selskabs første og mangeaarige 

 Præsident, den ogsaa af Staten højt fortjente Grev J. L. Hol- 

 stein, vil det maaske findes passende, at jeg til Slutning 

 meddeler en kort Udsigt over hans Løbebane. 



I de samme Dage, Gehejmeraad Joh. Ludv. Holstein (da 

 endnu ikke Greve) overtog den indflydelsesrige men ogsaa 

 anstrængende Post som Oversekretær i det danske Kancelli, 

 fødte hans Hustru, Fru Hedvig Vind, ham (10. Maj 1735) en 

 Søn — den eneste — der i Daaben opkaldtes efter Kong 

 Christian VI, Faderens store Beskytter og Velynder. Faderen 

 var en meget religiøs Mand, men satte tillige stor Pris paa 

 Lærdom. Efter disse to Linier er den af Naturen vel be- 

 gavede Søns Opdragelse og Undervisning kendelig foregaaet 

 under det fædrene Huses Paavirkning og den tidligere nævnte 

 Martin Hiibners Vejledning. Det er formentlig ovenfor gjort 

 sandsynligt, at det unge Menneske, formodentlig ledsaget af 

 Hubner, har besøgt det akademiske Gymnasium i Altona, 

 ligesom hans Fader i sin Tid havde tilbragt nogle af sine 

 tidlige Ungdomsaar under Studier i Hamborg, vejledet af an- 

 sete Lærde, som da levede der. — Ved 16 Aars Alderen blev 

 Christian Holstein ansat som (ulønnet) Sekretær i Kancelliet: 



* Da Ghi-. Holstein holdt den omtalte ^Sørge-Tale" var han endnu 

 ikke fyldt 17 Aar. 



^ Hubner stod da rede til at foretage en længere Udenlandsrejse: der- 

 til sigte ^Afskedstankerne''. 



13 



